***Διαδικασία διαγραφής***

Με την έναρξη των εγγραφών, μέσω ηλεκτρονικής εφαρμογής [**https://eregister.it.minedu.gov.gr**](https://eregister.it.minedu.gov.gr/)**, του Υπουργείου εισάγοντας  τον 8ψηψιο κωδικό εξετάσεων υποψηφίου και τον ίδιο κωδικό πρόσβασης (password) που χρησιμοποιήσατε για την εισαγωγή σας στην ηλεκτρονική εφαρμογή του Μηχανογραφικού Δελτίου,** ο επιτυχών που είναι εγγεγραμμένος από προηγούμενο έτος και σε άλλη Σχολή ή Τμήμα της Τριτοβάθμιας Εκπαίδευσης, θα δηλώνει τη Σχολή ή το Τμήμα στο οποίο είναι ήδη εγγεγραμμένος **και θα αιτείται συμπληρώνοντας το αντίστοιχο πεδίο της εν λόγω ηλεκτρονικής φόρμας εγγραφής του Υπουργείου ταυτόχρονα τη διαγραφή του, προκειμένου να ολοκληρωθεί η εγγραφή στη νέα Σχολή ή στο νέο Τμήμα.**

**Ακολούθως για τη λήψη πιστοποιητικού διαγραφής από το Τμήμα Διοίκησης Επιχειρήσεων Αγροτικών Προϊόντων και Τροφίμων θα πρέπει να ακολουθηθούν τα κάτωθι βήματα:**

**Α. Θα προβείτε στην ανανέωση** εγγραφής σας μέσω του  ιστότοπου :[https://progress.upatras.gr/](https://progress.upatras.gr/" \t "_blank) του πληροφοριακού συστήματος του Ψηφιακού Άλματος του Πανεπιστημίου Πατρών.

Υπάρχει σχετικό αναλυτικό εγχειρίδιο εντός του πληροφοριακού συστήματος  τις οδηγίες του οποίου θα ακολουθήσετε για να είναι επιτυχής η επανεγγραφή σας.

**ΠΡΟΣΟΧΗ:**

Σε περίπτωση που ο έλεγχος επανεγγραφής σας είναι επιτυχής, θα σας εμφανιστεί μήνυμα επιτυχίας. Σε περίπτωση που ο έλεγχος επανεγγραφής δεν είναι επιτυχής διαβάζετε προσεκτικά τις οδηγίες του εγχειριδίου που θα σας καθοδηγήσουν.

Για την ηλεκτρονική επανεγγραφή απαιτείται ο λογαριασμός πρόσβασης (Username-Password, ο οποίος σας έχει δοθεί με την εγγραφή σας στο Τμήμα).

Β. Ακολούθως θα συμπληρώσετε την επισυναπτόμενη Υπεύθυνη Δήλωση (ΠΕΡΙ ΟΦΕΙΛΗΣ Η ΜΗ ΒΙΒΛΙΩΝ, ΑΚΑΔΗΜΑΪΚΗΣ ΤΑΥΤΟΤΗΤΑΣ, ΚΑΡΤΑΣ ΣΙΤΙΣΗΣ ΚΑΙ ΒΙΒΛΙΑΡΙΟΥ ΥΓΕΙΑΣ) βάζοντας χ στο αντίστοιχο πεδίο και θα επιστρέψετε ότι έχετε από όλα αυτά στη Γραμματεία του Τμήματος (υπόψη κ. Ανδρικόπουλου 2641074109)

**Ταχυδρομική Διεύθυνση**

**Γεωργίου Σεφέρη 2 Τ.Κ. 30100 Αγρίνιο**

Στην περίπτωση που δεν έχετε καμία οφειλή από τα παραπάνω, μας αποστέλλεται την υπεύθυνη δήλωση με επικύρωση του γνησίου της υπογραφής σας, συμπληρώνοντας τα πεδία μη οφειλής με Χ. ) ΣΤΟ ΠΑΡΑΚΆΤΩ FAX

**ΣΤΟΙΧΕΙΑ ΓΡΑΜΜΑΤΕΙΑΣ :**

Τηλ : 2641074109, 2641074108, 2641074121

Fax : 2641074179

**Επίσης εάν επιθυμεί τη διαγραφή και φοιτητής από μεγαλύτερο έτος θα κάνει όλη την παραπάνω διαδικασία, με εξαίρεση την ανανέωση εγγραφής στο ψηφιακό άλμα. Στο ψηφιακό άλμα είναι εγγεγραμμένοι από το ακαδημαϊκό έτος 2016-2017 και μετέπειτα.**

Γ) ακολούθως όταν λήξουν οι ηλεκτρονικές εγγραφές **και** μας αποσταλούν οι καταστάσεις των εγγεγραμμένων και διαγραφέντων από το Υπουργείο Παιδείας η Γραμματεία μας θα εκδώσει και θα αποστείλει τα πιστοποιητικά διαγραφής στο αντίστοιχο Τμήμα που επέτυχε ο διαγραφέντας από το Τμήμα μας.

Στην περίπτωση πρωτοετή που επέτυχε στο Τμήμα μας και είναι εγγεγραμμένος και σε άλλο Τμήμα θα αναμένουμε την έγκαιρη παραλαβή του πιστοποιητικού διαγραφής του από το άλλο Τμήμα.

**Εκ της γραμματείας**

**Σας ευχαριστούμε πολύ για τη συνεργασία σας**